钦定古今图书集成/明伦汇编/氏族典/第303卷 > 梁纲
## 钦定古今图书集成/明伦汇编/氏族典/第303卷 > 梁纲

按《山西通志》：“纲字立夫，嘉靖壬戌进士，以户部主事
管天津易州仓。寻督饷密云，搜括频年羡馀三千有
奇，尽开报于上。迁河南副使，条上便宜凡数十事，通
行汴中。新郑复相藩臬，尽往谒，纲独不往。在汴三年，
晋湖广参政，告归。诏起秦中，不赴。寿七十七。所著有
《高梁生集》等书十三种，二百一十卷。门人私谥文定。”